ניו אמסטרדם (סדרה, 2018)

ניו אמסטרדם (באנגלית: New Amsterdam) היא דרמה רפואית אמריקאית המבוססת על הספר Twelve Patients: Life and Death at Bellevue" Hospital" מאת אריק מנהיימר. הסדרה עלתה לשידור ב-25 בספטמבר 2018, וירדה ב-17 בינואר 2023.

עלילה 
הסדרה מלווה את ד"ר מקס גודווין שממונה למנכ"ל אחד מבתי החולים הוותיקים בארצות הברית, ניו אמסטרדם שבניו יורק, ובמאמציו לשנות את המערכת כדי לספק שירות טוב יותר לחולים.

הפקה 
ב-25 בספטמבר 2017 הודיעה NBC על הפקת הפיילוט של הסדרה, וב-4 במאי 2018 החליטה להפיק עונה.

ב-14 במרץ 2022 הוכרז שהסדרה תסיים את שידורה אחרי העונה החמישית, שכללה 13 פרקים.

ליהוק 
בפברואר 2018 הוכרז שפרימה אג'ימן, אנופם קר, ג'נט מונטגומרי וטיילר לבין לוהקו לתפקידים ראשיים בפיילוט. במרץ הוכרז על הצטרפות ראיין אגולד וג'וקו סימס.

צילומים 
הצילומים התרחשו בבתי חולים בניו יורק, ביניהם בית החולים בלוויו, בית החולים מטרופוליטן, וודהול וקינגס קאונטי.

ב-12 במרץ 2020, עקב התפרצות מגפת הקורונה, נעצרו הצילומים של הסדרה, ונתרם ציוד מגן לבתי החולים של ניו יורק.

קישורים חיצוניים

הערות שוליים 

תוכניות טלוויזיה שמתרחשות בניו יורק
סדרות דרמה אמריקאיות
סדרות טלוויזיה רפואיות
סדרות טלוויזיה אמריקאיות שעלו לשידור בשנות ה-2010
NBC: סדרות טלוויזיה
הולו: תוכן מקור
יוניברסל טלוויזיה: סדרות טלוויזיה